CERN
CERN (talaffuzi: sern; Ovroʻpa Yadroviy Tadqiqotlar Tashkiloti) 1954-yili tuzilgan xalqaro ilmiy tashkilot boʻlib, yadroviy fizika, xususan zarrachalar fizikasi sohasidagi tadqiqotlar bilan shugʻullanadi. CERN nomi tashkilotning eski atalishi: fransuzcha: Conseil Européen pour la Recherche Nucléaire (Ovroʻpa Yadroviy Tadqiqotlar Kengashi) dan kelib chiqqan. CERN dunyodagi eng katta zarrachalar fizikasi laboratoriyasi - Katta adron kollayderini ishlatadi.